මීටර් 800 කාන්තා ධාවන ඉසව්වේ ලෝක සූරිය වන දකුණු අපි‍්‍රකාවේ කැප්ටර් සිමෙන්යාට පිටකොන්දේ ඇතිවූ ආබාධයක් හේතුවෙන් මෙවර පොදු රාජ්‍ය මණ්ඩලයීය ක්‍රීඩා උළෙලෙන් ඉවත්වීමට සිදුවී ඇත.සිමෙන්යා ජොහැනස්බර්ග් නුවර දී වෛද්‍ය පරීක්ෂණයකට භාජනය කළ බවත් එහි දී ඇයට පිටකොන්දේ ආබාධයක් ඇතිවී තිබෙන බැව් අනාවරණය වූ බවත් දකුණු අපි‍්‍රකානු කණ්ඩායමේ ප්‍රධාන වෛද්‍ය නිළධාරී ෂොයිබ් මන්ජ්රා පැවසුවේය.2011 ලෝක මළල ක්‍රීඩා සූරතාවලියට හා 2012 ඔලිම්පික් ක්‍රීඩා උළෙලට තරග වැදීමේ අරමුණින් පසුවන සිමෙන්යා ආබාධය සහිතව මේ ක්‍රීඩා උළෙලට සහභාගි කරවීමේ අවදානම ගැනීමට නොහැකි බව ඔහු වැඩි දුරටත් සඳහන් කළේ ය.19 හැවිරිදි සිමෙන්යා මෙවර පොදු රාජ්‍ය මණ්ඩලයීය ක්‍රීඩා උළෙලට සහභාගි වන දකුණු අපි‍්‍රකානු කණ්ඩායමට නම් කරනු ලැබුවේ පසුගිය අගෝස්තු මාසයේදී ය..